OpenLLM-France/wikimedia huggingface dataset:
# Jan Carstenszoon

Jan Carstenszoon (Emden) o més habitualment Jan Carstensz, fou un explorador neerlandès del segle xvii. El 1623 va rebre l'encàrrec de la Companyia holandesa de les Índies Orientals de dirigir una expedició a la costa sud de Nova Guinea i més enllà, per fer un seguiment dels informes de terres vistes més al sud en els viatges fets per Willem Janszoon el 1606 a bord del Duyfken .
Navegant des d'Ambon, a les Índies Orientals Neerlandeses, amb dos vaixells, el iot Pera (comandat per Carstenszoon) i l'Arnhem (comandat per Willem Joosten van Colster), els vaixells seguiren la costa sud de Nova Guinea, i després es dirigien cap al sud, cap a la Península del Cap York i golf de Carpentària. El 14 d'abril de 1623 superaren el cap Keerweer. Desembarcant a la recerca d' aigua dolça per a les seves provisions, Carstenszoon es va trobar amb un grup d'aborígens australians i els va descriure com a "persones pobres i miserables" que no tenien "coneixement dels metalls preciosos ni les espècies".
El 8 de maig de 1623 Carstenszoon i la seva tripulació van enfrontar-se a un grup de 200 aborígens a la desembocadura d'un petit riu a prop del cap Duyfken i van desembarcar al riu Pennefather. Carstenszoon va anomenar diversos accidents geogràfics de la costa nord d'Austràlia, com ara el petit riu Carpentier i el golf de Carpentària en honor de Pieter de Carpentier, Governador General de les Índies Orientals Neerlandeses del moment. Carstenszoon va arribar al riu Staaten abans de tornar cap al nord. El Pera i Carstenszoon van tornar a Ambon mentre l'Arnhem creuava el golf de Carpentària, albirant la costa est de la Terra d'Arnhem.
La piràmide de Carstensz, a Irian Jaya, Indonèsia va rebre el seu nom. Carstenszoon va albirar les seves glaceres el 1623, però fou ridiculitzat a Europa quan va dir que havia vist neu a prop de l'equador.

## Referències

* ↑ En neerlandès els patronímics acabats en -szoon eren gairebé sempre abreujats a -sz
* 1 2 Feeken, Erwin H. J.; Gerda E.E. Feeken. The Discovery and Exploration of Australia. Melbourne: Nelson, 1970, p. 37. ISBN 0-17-001812-1 [Consulta: 10 juliol 2009].
# Jaume Pons

Jaume Pons és el nom dels següents personatges:
* Jaume Cristòfol Pons Alorda (Caimari, 1984), escriptor i poeta mallorquí
* Jaume Pons i Agulló
* Jaume Pons i Jufré (L'Esquirol, 1918 - 1983), músic i compositor manlleuenc
* Jaume Pons Martí (Gràcia, 1855 - Girona, 1931), pintor
* Jaume Pons i Vicens (Binissalem, 1864 - Barcelona, 1948), jesuïta i escriptor
# Javier Beirán Amigo

Javier Beirán Amigo (Madrid, 22 de maig de 1987) és un basquetbolista espanyol. Juga d'aler i el seu primer equip va ser el del seu col·legi el Nostre Senyor Del Record. Després va jugar sis anys en les categories inferiors del Reial Madrid abans d'arribar al seu club actual, el Club Baloncesto Estudiantes. És fill de l'ex jugador de bàsquet José Manuel Beirán, medallista de plata en els Jocs Olímpics de Los Angeles.

## Trajectòria

* 2001-02 Reial Madrid B. Cadet
* 2002-03 Reial Madrid. Cadet
* 2003-04 Reial Madrid. Júnior
* 2004-05 Reial Madrid. Júnior
* 2005-06 Eba. Adecco Estudiantes.
* 2006-¿? Acb. Club Baloncesto Estudiantes.

## Internacionalitats

* Selecció d'Espanya sub20.

## Palmarès

* 2006 Circuit sub20. Adecco Estudiantes. Campió.
* 2007 Campionat d'Europa sub20. Selecció d'Espanya. Fa una novació Gorica (Eslovènia). Medalla d'argent.

## Enllaços externs

* Fitxa del jugador en la web de l'ACB Arxivat 2019-04-28 a Wayback Machine.
# Jerékhovo

Jerékhovo (en rus: Жерехово) és un poble de l'óblast de Vladímir, a Rússia, segons el cens del 2010 tenia 357 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Joan Coca

Joan Coca (? - Barcelona, 11 de juny de 1927) fou un jugador de futbol català de les dècades de 1910 i 1920.

## Trajectòria

Fou un notable davanter que defensà els colors de l'Avenç de l'Sport de Sant Andreu, en els anys en els quals aquest club jugava a la màxima categoria del futbol català. Jugà a l'Avenç entre 1915 i 1922. També disputà un partit amb la selecció de futbol de Catalunya enfront Biscaia el 31 de gener de 1920, on Catalunya guanyà per 2 a 1, essent Coca l'autor d'un dels gols.
Una greu malaltia l'obligà a abandonar el futbol de forma prematura. L'elevat cost dels medicaments i un tractament especial que necessitava i que el jugador no es podia permetre econòmicament, van fer que a partir de la temporada 1922-23 es comencessin a organitzar campanyes i partits d'homenatge per tal de recaptar fons, en les quals s'involucrà tot el futbol català. Les ajudes no van ser suficients per salvar-li la vida, morint l'11 de juny de 1927.

## Referències

* ↑ «Concurso Copa Gamper». Mundo Deportivo, 25-09-1913. [Consulta: 20 gener 2014].
* ↑ «En beneficio de Juan Coca». La Vanguardia, 23-08-1925. [Consulta: 20 gener 2014].
* ↑ «JOAN COCA, LA HISTÒRIA D'UNA LLUITA». flamaiginesta.com, 09-10-2012. Arxivat de l'original el 3 de març 2016. [Consulta: 20 gener 2014].
* ↑ «Cataluña - Vizcaya». Mundo Deportivo, 05-02-1920. [Consulta: 20 gener 2014].
* ↑ «Para una obra humanitaria». La Vanguardia, 22-08-1925. [Consulta: 20 gener 2014].
* ↑ «Fallecimiento». La Vanguardia, 11-06-1927. [Consulta: 20 gener 2014].
* ↑ «Coca ha muerto». Mundo Deportivo, 12-06-1927. [Consulta: 20 gener 2014].
# Joanna Cherry

Joanna Cherry (nascuda el 18 de març del 1966) és una política escocesa del partit Scottish National Party (SNP) per la regió Edimburg sud-oest des del 2015.
Cherry és és la portaveu d'afers interns i justícia en la Cambra dels Comuns del Regne Unit. També té el títol honorífic Queen's Counsel. Es va educar al St Margaret's Convent School d'Edinburgh i a la Universitat d'Edimburg, on va aconseguir diferents honors, graus i màsters durant 1989 i 1990. El 1995 esdevé advocada amb interès particular en relacions laborals, salut, seguretat, riscos i negligència professional. Cherry constitueix el grup "Advocats pel Sï" (pro-independència) en la campanya del referèndum per la independència de Escòcia del 2014. A les eleccions generals del febrer del 2015, és escollida candidata pel SNP per la regió Edimburg Sud-oest. També va tornar a guanyar a les eleccions del juny del 2017.

## Referències

* ↑ StEdinburgh, 139 Dundee; EH11 1BGScotl. «Joanna Cherry» (en anglès). https://www.snp.org,+04-09-2018. Arxivat de l'original el 2019-12-09. [Consulta: 11 juliol 2019].
* ↑ «Joanna Cherry QC MP» (en anglès). https://www.parliament.uk,+11-07-2019.+[Consulta: 11 juliol 2019].
* ↑ «Joanna Cherry MP, Edinburgh South West» (en anglès). https://www.theyworkforyou.com,+11-07-2019.+[Consulta: 11 juliol 2019].
* ↑ «Joanna Cherry QC MP (@joannaccherry) | Twitter» (en anglès). twitter, 11-07-2019. [Consulta: 11 juliol 2019].
* ↑ «Cherry, Joanna Catherine, (born 18 March 1966), QC (Scot.) 2009; MP (SNP) Edinburgh South West, since 2015 | WHO'S WHO & WHO WAS WHO» (en anglès). https://www.ukwhoswho.com,+11-07-2019.+DOI: 10.1093/ww/9780199540884.001.0001/ww-9780199540884-e-250752. [Consulta: 11 juliol 2019].
# Jill Scott

Jill Louise Scott (Sunderland, Anglaterra; 2 de febrer de 1987) és una futbolista anglesa. Juga com a migcampista i el seu equip actual és el Manchester City W.F.C. de la Women's Super League d'Anglaterra.

## Clubs

| Club | País | Any |
| Sunderland A.F.C.L. | Anglaterra | 2004 - 2006 |
| Everton L.F.C. | Anglaterra | 2006 - 2013 |
| Manchester City W.F.C. | Anglaterra | 2013 - |

## Palmarès
### Campionats nacionals

| Títol | Club | País | Any |
| Women's Super League | Manchester City W.F.C. | Anglaterra | 2016 |

## Referències

* ↑ Fitxa de la jugadora Arxivat 2019-04-07 a Wayback Machine. en mancity.com (en anglès)

## Enllaços externs

* Ficha de la jugadora en Women.soccerway.com
* Ficha de la jugadora Arxivat 2017-02-17 a Wayback Machine. en Fifa.com
# Joaquín Ascaso Budría

Joaquín Ascaso Budría (Saragossa? Almudévar?, 1906 o 1907 - Caracas, març de 1977) fou un anarcosindicalista de la CNT i la FAI, president del Consell Regional de Defensa d'Aragó entre 1936 i 1937. Era cosí del dirigent de la CNT Francisco Ascaso.

## Biografia
### Abans de la Guerra Civil

De professió paleta, en la seva joventut es va afiliar a l'organització anarcosindicalista Confederació Nacional del Treball, participant en l'agrupació anarquista "Els Indomables" i col·laborant amb altra anomenada "Los Solidarios".
Va ser detingut a Saragossa per les seves activitats anarcosindicalistes el 1924 i la fitxa policial li donà una edat de disset anys. Després d'aquest fet, va fugir a França fins a l'adveniment de la Segona República Espanyola, influït per la Insurrecció de Jaca.

### Durant la Guerra Civil

L'inici de la Guerra Civil espanyola l'enxampa a Barcelona i en el context de la revolució social espanyola de 1936, surt cap al front d'Aragó, primerament integrat en la Columna Durruti i posteriorment en la Columna Ortiz. Va rebre el nomenament oficial de delegat governamental del Consell Regional de Defensa d'Aragó el 19 de gener de 1937. Durant aquell període va mantenir relacions de caràcter oficial amb la Generalitat de Catalunya.
Després de la dissolució del Consell, va ser detingut per ordre del Govern de la Segona República Espanyola el 19 d'agost de 1937, va romandre pres 38 dies a la presó de Sant Miquel dels Reis, prop de València, i finalment va marxar a França a través d'Andorra amb Antonio Ortiz. Des d'allà va marxar cap a l'Uruguai, passant també per Xile i el Paraguai, establint-se finalment a Veneçuela.

### A l'exili

A l'exili de Veneçuela va formar durant la dècada del 1960 el grup anarquista Fuerza Única, al costat d'Antonio Ortiz i altres membres llibertaris a l'exili.

## Bibliografia

L'historiador Alejandro Díez Torre va rescatar i va publicar el 2006 un llibre escrit pel mateix Ascaso, "Memorias, 1936-1938", editat per la Universitat de Saragossa. També l'escriptor Francisco Carrasquer, germà del també escriptor Félix Carrasquer, va publicar aquest mateix any "Ascaso y Zaragoza. Dos pérdidas: la pérdida", un treball d'investigació sobre Ascaso i el Consell Regional de Defensa d'Aragó.

## Referències

* 1 2 Mestre i Campi, Jesús (director). Diccionari d'Història de Catalunya. Edicions 62, 1998, p. 68, entrada: "Ascaso Abadía, Francisco". ISBN 84-297-3521-6.

## Enllaços externs

* Reproducció de la portada de Mi Revista (15 abril 1937) amb les darreres fotos de Francisco Ascaso, acompanyat de Joaquín Ascaso, fetes per Agustí Centelles i Ossó.
# Joaquim Maria Riera i Vilà

Joaquim Maria Riera i Vilà (Arbúcies, 1930 - 17 de juliol de 2012) fou un polític català. Va exercir d'alcalde d'Arbúcies durant la dictadura franquista, concretament del 7 de juny del 1967 fins al 20 de desembre del 1969. Aleshores, per ordenament del governador civil, va ser rellevat per Emili Garolera i Bohils. Quan va morir, va ser sebollit al cementiri de Les Pruelles, a Sitges.

## Referències

* 1 2 «Necrologia». Eix Diari, 17-07-2012.
* ↑ Ginesta, Casals «Arbucias: El señor Garolera Bohils, nuevo alcalde» (PDF) (en castellà). La Vanguardia, 20-12-1969, pàg. 40 [Consulta: 12 setembre 2019].
# Joaquim Marin i Carbonell

Joaquim Marin i Carbonell fou un polític català, diputat a les Corts Espanyoles durant la restauració borbònica i fill adoptiu de la vila de Cardona.
Fill de Valentín Marin Hernández i de Ramona Carbonell Català (+1899) nascuda a Villena.
Era nebot polític de Víctor Balaguer i Cirera. Tot i que inicialment milità al Partit Liberal Fusionista, després fou diputat del Partit Conservador pel districte de Berga a les eleccions generals espanyoles de 1881, 1884, 1886, 1893 i 1896. Fou governador civil de la província d'Albacete el 1889-1890 i el març de 1882 va participar en algunes gestions davant el governador civil de Barcelona arran de la dissolució de la reunió d'industrials catalans al teatre Novedades (Barcelona). El 1892 va gestionar davant el Ministeri de Foment algunes obres a l'actual carrer Miracle de Cardona, raó per la qual el 29 de desembre de 1894 fou nomenat fill adoptiu de la vila.

## Referències

* ↑ «esquela de Ramona Carbonell i Catalá». La Publicidad : eco de la industria y del comercio, diario de anuncios, avisos y noticias: Edición Noche, 04-12-1899, pàg. 1.
* ↑ «Joaquim Marín Carbonell (fill adoptiu de la vila)». Arxivat de l'original el 2015-09-10. [Consulta: 4 juliol 2015].

## Enllaços externs

* Fitxa del Congrés de Diputats
* El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. de Joan Palomas i Moncholi, p.500
# Joaquim Sala Sanahuja

Joaquim Sala-Sanahuja (Sabadell, 1953) és un poeta, traductor i professor universitari.
Va estudiar a París i a Barcelona. El 1973 va escriure la seva primera obra poètica, La veu del ciclista, amb què guanyà el Premi Amadeu Oller. Des de llavors, compagina l'escriptura i la traducció amb la seva tasca com a docent a la Universitat Autònoma de Barcelona. El 2013 va ser guardonat amb el premi Mots Passants per la traducció del francès al català de Locus Solus, de Raymond Roussel i publicada a l'editorial Lleonard Muntaner.
Entre les obres de creació pròpia, cal destacar Viatge a Tokushima i Pas de coro. Paral·lelament a obres literàries, ha escrit sobre temes tan diversos com la fotografia (Albert Rifà, fotògraf, 1878-1963) o sobre la ciutat de Sabadell (Sabadell al tombant del segle).
També ha fet arribar a la nostra llengua autors tan reconeguts com ho Gustave Flaubert (Madame Bovary), Charles Baudelaire (Petits poemes en prosa) o Guillaume Apollinaire (El bestiari). A banda d'això, també ha traduït assaig, com La càmera lúcida: nota sobre la fotografia de Roland Barthes.
A més de les traduccions del francès, Sala-Sanahuja és un dels grans introductors de Fernando Pessoa al català (Odes de Ricardo Reis, Poemes d'Alberto Caeiro, Poemes d'Álvaro de Campos, etc.). També ha traduït altres autors portuguesos, entre els quals figura Gastao Cruz.

## Referències

* ↑ «Joaquim Sala-Sanahuja | enciclopedia.cat». [Consulta: 27 març 2023].
* ↑ «Joaquim Sala Sanahuja: “En les humanitats cal tenir una perspectiva molt àmplia” - BellaterraDiari», 28-04-2022. [Consulta: 31 març 2023].
* ↑ «Joaquim Sala-Sanahuja». [Consulta: 31 març 2023].
* ↑ «Els premis Mots Passants de traducció, per a Joaquim Sala-Sanahuja i Gabriel Hormaechea». Ara, 12-03-2013 [Consulta: 29 novembre 2015].

## Enllaços externs

* L'alegria de viure: Joaquim Sala-Sanahuja, un gran coneixedor de cultures, a Ràdio Sabadell
# Joaquim Sabaté i Dausà

Joaquim Sabaté i Dausà (Barcelona, 13 de desembre de 1930 - Barcelona, 3 de desembre de 2001) fou un promotor esportiu català. fou president de l'Esport Ciclista Barcelona del 1962 al 2001, des d'on patrocinà la Setmana Catalana de Ciclisme (1963) i l'Escalada a Montjuïc (1965). El 2002 va rebre a títol pòstum la Medalla d'Honor de Barcelona.

## Referències

* ↑ «Pedalades amb tradició». El Mundo Deportivo, 13-12-2002 [Consulta: 3 juliol 2013].
* ↑ «Medalles d'Honor de Barcelona». Arxivat de l'original el 2016-03-03. [Consulta: 3 juliol 2013].
* «Enciclopèdia de l'esport català». Enciclopèdia de l'esport català. Barcelona: Grup Enciclopèdia Catalana.
# Joaquim Salarich

Joaquim Salarich és el nom dels següents personatges:
* Joaquim Salarich i Verdaguer (Vic, Província de Barcelona, 1816 - Caldes d'Estrac, Província de Barcelona, 1884)
* Joaquim Salarich i Torrents (Vic, Osona, 1895 - Barcelona, 1978), metge català
* Joaquim Salarich Baucells (Vic, Osona, 1994), esquiador
# Joe James

Joe James va ser un pilot estatunidenc de curses automobilístiques nascut el 23 de maig del 1925 a Saucier, Mississipi.
James va córrer a la Champ Car a les temporades 1951-1952 incloent-hi la cursa de les 500 milles d'Indianapolis d'aquests anys.
Joe James va morir el 5 de novembre del 1952 disputant una cursa a San Jose, Califòrnia.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 26 | 30 | 134.098 | 10 | 33 | 8 | 0 | Transmissió |
| 1952 | 14 | 16 | 134.953 | 22 | 13 | 200 | 0 | Va acabar |
| Totals | Totals | Totals | Totals | Totals | Totals | 208 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Joe James va participar en 2 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Jon Huntsman

Jon Meade Huntsman, Jr (Redwood City, Califòrnia, 26 de març de 1960), empresari, diplomàtic i polític estatunidenc pertanyent al Partit Republicà. Va ser governador de l'Estat de Utah.
En 2012 va ser precandidat a la postulació presidencial per a les eleccions de novembre, però va renunciar a la precandidatura a mitjans de gener, donant-li el seu suport a Mitt Romney.

## Referències

* ↑ Maggie Haberman. «Jon Huntsman 2012 presidential announcement coming June 21». Polític.com.
* ↑ Juana Summers. «Jon Huntsman drops out, endorses Mitt Romney». The Politic.

## Enllaços externs

* Jon Huntsman for President Arxivat 2012-01-03 a Wayback Machine. official site
* Horizon PAC
* Campaign Finance reports and data at the Federal Election Commission
* Financial information at OpenSecrets.org
* Biography at the United States Department of State (Archived)
# Javier Rodríguez

Javier Rodríguez és el nom dels següents personatges:
* Javier Rodríguez Menéndez (1972-), dibuixant
* Javier Rodríguez Nebreda (1975-), jugador de futbol sala
* Javier Rodríguez Pérez (1979-), jugador de bàsquet
* Javier Rodríguez Venta (1975-), futbolista
* Francisco Javier Rodríguez Vílchez (1978-), futbolista andalús
# Jesús Montoya Alarcón

Jesús Montoya Alarcón (Cabezo de Torres, Múrcia, 4 de desembre de 1963) va ser un ciclista espanyol que fou professional entre 1987 i 1996. La seva constitució física el va fer bo a les etapes de muntanya. En el seu palmarès destaquen dues victòries d'etapa a la Volta a Espanya i una segona posició final en aquesta mateixa cursa en l'edició de 1992, per darrere Tony Rominger, després de 12 dies liderant la cursa.

## Palmarès

* 1986
** 1r al Circuito Montañés
** 1r a la Santikutz Klasika
** 2n a la Volta al Bidasoa
** 3r a la Volta a Navarra
* 1987
** Vencedor d'una etapa de la Volta a Cantàbria
* 1990
** 1r a la Vuelta a los Valles Mineros
** Vencedor d'una etapa de la Volta a Catalunya
* 1991
** 1r al Gran Premi de Primavera
** Vencedor d'una etapa de la Volta a Espanya
* 1992
** Vencedor d'una etapa de la Volta a Andalusia
** 2n a la Volta a Espanya
* 1993
** 1r a la Pujada al Naranco
** Vencedor d'una etapa de la Volta a Espanya
* 1994
** Vencedor d'una etapa de la Setmana Catalana
* 1995
** Campió d'Espanya en ruta
** 3r a la Volta a Catalunya

### Resultats a la Volta a Espanya

* 1987. 67è de la classificació general
* 1988. 104è de la classificació general
* 1990. 18è de la classificació general
* 1991. 23è de la classificació general. Vencedor d'una etapa
* 1992. 2n de la classificació general Mallot groc durant 12 etapes
* 1993. 5è de la classificació general. Vencedor d'una etapa. 1r de la Classificació de la combinada
* 1994. Fora de control (15a etapa)
* 1995. 37è de la classificació general
* 1996. Abandona (8a etapa)

### Resultats al Tour de França

* 1991. 74è de la classificació general
* 1992. 69è de la classificació general
* 1993. 117è de la classificació general
* 1996. Abandona (17a etapa)

### Resultats al Giro d'Itàlia

* 1994. Abandona (20a etapa)
* 1995. 27è de la classificació general

## Enllaços externs

* Fitxa de Jesús Montoya a sitiodeciclismo.net
# Jordi Pujol (desambiguació)

Jordi Pujol és el nom dels següents personatges:
* Jordi Pujol i Soley (Barcelona, 1930), polític català expresident de la Generalitat de Catalunya.
* Jordi Pujol i Ferrusola (Barcelona, 1958), empresari català, fill de l'anterior.
* Jordi Pujol i Cortès, músic del Grup de Folk.
* Jordi Pujol Puente (1967 – 1992), fotoreporter català.
* Jordi Pujol i Cofan (1933-) traductor i dramaturg.
# Juan Cole

Juan Cole (Albuquerque, Estats Units, 1952), és Catedràtic d'Història de la Universitat de Michigan (EUA). Les seves investigacions se centren en el món islàmic i la seva relació amb Occident. Comentarista habitual en els principals mitjans televisius i radiofònics dels Estats Units, ha escrit extensament sobre Egipte, l'Iran, l'Iraq i el sud-est asiàtic, llocs on ha viscut per llargs períodes. Entre les seves publicacions destaquen Napoleon's Egypt: Invading the Middle East (Palgrave Macmillan, 2007) i Engaging the Muslim World (Palgrave Macmillan, 2009), publicat a Espanya com Un nuevo compromiso con el mundo islámico (Edicions Bellaterra, 2010). Ha estat editor de The International Journal of Middle East Studies i des del 2006 és president de l'Associació Nord-americana d'Estudis sobre l'Orient Mitjà.

## Referències

* ↑ «Juan Cole». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Josep Alsina i Clota

Josep Alsina i Clota (Ripoll, 1923 - Barcelona, 4 de juny de 1993) fou un hel·lenista català, acadèmic de l'Acadèmia de Bones Lletres de Barcelona.
Fou nomenat catedràtic de Filologia Grega a la Universitat de Barcelona durant la postguerra, dissenyà i tractà de realitzar un programa molt ambiciós de modernització dels estudis de grec a la Universitat i va crear una escola bolcada a la recerca dels aspectes més variats de la cultura grega, tant antiga com moderna. El 1963 fou acadèmic de l'Acadèmia de Bones Lletres de Barcelona. Va traduir al català Teòcrit, Eurípides i Hipòcrates per a la Fundació Bernat Metge, i Llucià de Samòsata, Eurípides, Èsquil, Tucídides i Menandre al castellà. També fou autor d'importants assaigs sobre literatura i mitologia grega i traductor de pensadors, tràgics i poetes. Va morir el 4 de juny de 1993 a causa d'una malaltia cardíaca.

## Obres

* Obras Luciano de Samosata; José Alsina Clota (ed. lit.), Francesca Mestre (ed. lit.), Pilar Gómez (ed. lit.) Consejo Superior de Investigaciones Científicas, CSIC, 2007. ISBN 84-00-07228-6
* Teoría literaria griega Editorial Gredos, 1991. ISBN 84-249-1457-0
* De Homero a Elitis Barcelona : PPV, 1989. ISBN 84-7665-466-9
* El neoplatonismo: síntesis del espiritualismo antiguo Barcelona : Anthropos, 1989. ISBN 84-7658-178-5
* Los grandes periodos de la cultura griega Espasa Calpe, 1988. ISBN 84-239-1854-8
* Etología, ciencia actual Barcelona : Anthropos, 1986.. ISBN 84-85887-91-3
* Aristóteles: de la filosofía a la ciencia Barcelona : Montesinos, D.L. 1986. ISBN 84-7639-005-X
* Problemas y métodos de la literatura Espasa Calpe, 1984. ISBN 84-239-6522-8
* Literatura griega: contenidos, métodos y problemas
* Ariel, 1983. ISBN 84-344-8358-0
* Comprendre la Grècia classica amb Joan Soler i Amigó, Editorial Teide, S.A., 1983. ISBN 84-307-8383-0
* Comprender la Grecia clásica Editorial Teide, S.A., 1983. ISBN 84-307-8384-9
* Los orígenes helénicos de la medicina occidental Madrid : Guadarrama, 1982. ISBN 84-335-0265-4
* Tucídides: Historia, ética y política Madrid : Rialp, 1981. ISBN 84-321-2085-5

## Referències

* ↑ Biografia Arxivat 2019-04-13 a Wayback Machine. a compartelibros.com
* ↑ «Josep Alsina i Clota». Gran Enciclopèdia Catalana. Barcelona: Grup Enciclopèdia Catalana.
* ↑ «Fallece a los 68 años el helenista Josep Alsina» (en castellà). El País, 06-06-1993.

## Enllaços externs

* «Obra de Josep Alsina i Clota» a Dialnet.
* Josep Alsina Clota a bne.es